בני דוידזון

בני דוידזון הוא רופא ישראלי מומחה בכירורגיה כללית, כירורגיה אונקולוגית, טראומה, רפואה תעופתית ורפואת צלילה. מכהן כמנהל מרכז רפואי אסף הרופא.

ביוגרפיה
דוידזון סיים לימודי רפואה ב-1975 באוניברסיטה העברית בירושלים במסגרת העתודה האקדמית והוא בעל תואר שני במנהל מערכות בריאות מאוניברסיטת תל אביב.

שירת כרופא בחיל האוויר במשך 24 שנים, בין השאר כהיחידה הטקטית לחילוץ מיוחד (669). השתלם ברפואת תעופה וחלל וב-ATLS, בוגר הקורס לרפואה תעופתית של צי ארצות הברית. שימש רופא בכיר במחלקה לכירורגיה כללית ג' במרכז הרפואי ע"ש חיים שיבא - תל השומר. משמש יועץ רפואי ורופא תעופתי, בין השאר לחברת אל על.

משנת 2002 מכהן כמנהל מרכז רפואי אסף הרופא.

קישורים חיצוניים
ד"ר דוידזון בני, אתר מרכז רפואי אסף הרופא

כירורגים ישראלים
בוגרי העתודה האקדמית
רופאים צבאיים ישראלים
בעלי תואר דוקטור לרפואה מהאוניברסיטה העברית בירושלים
בוגרי אוניברסיטת תל אביב
סגל המרכז הרפואי ע"ש חיים שיבא - תל השומר
מנהלי המרכז הרפואי שמיר
ישראלים שנולדו במאה ה-20